Eartha Kitt
Erta Mej Kit (Eartha Mae Kitt) (17. januar 1927 – 25. decembra 2008) - američka pevačica, glumica, aktivistkinja i glasovna glumica, poznata po veoma karakterističnom stilu pevanja i njenim pesmama iz 1953. - "C'est si bon", kao i dan danas popularan hit božićne muzike "Santa Baby", koje su bile na top 10 listama hitova u S.A.D-u. Glumila je ulogu žene-mačke 1967. godine, u trećoj i poslednjoj sezoni serije "Betmen". Orson Vels ju je svojevremeno nazvao "najuzbudljivijom ženom na svetu".

Kit je započela svoju karijeru 1943. godine, a već 1945. je igrala u originalnoj brodvejskoj postavci mjuzikla "Carib Song". U ranim pedestim godinama dvadesetog veka, imala je šest hit pesama koje su dospele na listu top 30. hitova S.A.D-a, pesme poput "Uska Dara" i "I Want To Be Evil". Njene druge poznate pesme su "Under the Bridges of Paris" (1954), "Just an Old Fashioned Girl" (1956) i "Where Is My Man" (1983). Njena karijera u Americi je bila privremeno prekinuta nakon njenog govora protiv rata u Vijetnamu, koji je održala u okviru svečanog ručka u Beloj kući. Deset godina kasnije, napravila je uspešan povratak na Brodvej, 1978, u originalnoj postavci mjuzikla "Timbuktu!", za angažman u kom je dobila prvu od svoje dve nominacije za Toni nagradu. Njena druga nominacija je bila 2000. godine za ulogu u mjuziklu "The Wild Party". Takođe, igrala je ulogu Lejdi Eloiz u filmu "Boomerang" iz 1992. godine, gde glavnu ulogu igra Edi Marfi.

Do mlađih generacija obožavalaca, doprla je svojom ulogom zlikovca Izme u Diznijevom filmu "The Emperor's New Groove" iz 2000 kao i ulogom u filmu "Holes" iz 2003. Reprizirala je ulogu Izme i u nastavku "Kronk's New Groove" iz 2005, kao i u animiranoj seriji "The Emperor's New School" koja se emitovala od 2006. do 2008. Njen rad na toj seriji doneo joj je dve Emi nagrade. Posthumno joj je dodeljena i treća Emi nagrada 2010. godine za ulogu u seriji "Wonder Pets".

Rani život 
Ertino puno ime je bilo Erta Mej Kit i rođena je na plantaži pamuka blizu malog grada Nort, u okrugu Orindžburg, Južna Karolina, 17. januara 1927. godine. Njena majka, Eni Mej Kit (Annie Mae Keith) bila je Čeroki indijanskog i afrikanskog porekla.

Iako je ostalo nepotvrđeno, na više mesta je pominjano da je njen otac bio nemačkog porekla i da je Erta začeta prilikom silovanja na plantaži.  Ona nije znala ko joj je otac, osim da je njegovo prezime bilo Kit (Keith) i da je najverovatnije bio sin vlasnika plantaže na kojoj se rodila. Njena umrlica u novinama navodi da je njen otac bio "ubogi uzgajivač pamuka".

Karijera 

Erta je započela svoju karijeru 1943. godine kada se pridružila trupi "Katherine Dunham Company" čiji je član ostala do 1048.  Bila je talentovana pevačica, osobenog glasa, snimala je mnoge pesme od džez standarda, savremenih obrada etno pesama i pop pesama, gde su mnoge od njih bile hitovi. Poput pesme "Santa Baby" objavljene 1953.

Ertin jedinstven pevački stil je postao još osobeniji kada je usavršila znanje francuskog jezika, tokom svojih nastupa u Evropi. Govorila je četiri jezika, a pevala na sedam, što je sve pokazivala u okviru svojih snimljenih kabaretskih nastupa.

Vrhunac karijere 

 U 1950, Orson Vels je Erti dao ulogu Helene Trojanske u njegovoj postavci drame Faust. Par godina kasnije, nastupala je u revijalnoj Brodvejskoj predstavi, koja je kasnije, 1954, i ekranizovana u produkciji "20th Century Fox"-a. 

Kroz pedesete i rane šezdesete godine dvadesetog veka, snimala je pesme, radila na filmovima, televiziji i u noćnim klubovima, a u nekoliko navrata je nastupala i na Brodvejskoj sceni. 

Krajem '60ih, igrana serija "Betmen" predstavila je Ertu u ulozi Žene-mačke, nakon što je glumica Džuli Njumar napustila produkciju. Takođe je, 2003. godine, igrala u filmu "Holes" ulogu Madam Zironi.

Privatni život 

Nakon veza sa Čarlsom Revsonom, kozmetičarskim magnatom, i Džonom Berijem Rajanom III, bankarskim naslednikom, udala se za Džona Vilijema Mekdonalda, saradnika u investitorskoj kompaniji, 6. juna 1960. Imali su samo jedno dete, ćerku po imenu Kit Mekdonald, rođenu 26. novembra 1961. Razveli su se 1965.

Smrt 
Erta je preminula od posledica raka debelog creva na Božić 2008. godine, u svom domu u Vestonu u Konektikatu.

Njena ćerka, Kit Šapiro, rekla je o poslednjim danima sa svojom majkom:"Bila sam sa njom kada je preminula. Napustila je ovaj svet bukvalno vrišteći na sav glas. Bila sam sa njom stalno, živela je ni pet kilometara od moje kuće, bile smo zajedno skoro svaki dan. Bila je u svom domu poslednjih nekoliko nedelja, nakon što su nam doktori rekli da ne mogu više ništa da učine. Bila je pokretna do dva dana pred smrt. Doktori su nam rekli da će nas ubrzo napustiti i da će joj se telo samo isključiti. Međutim, kada nas je napustila, otišla je sa praskom, otišla je isto onako kako je i živela. Njen odlazak je bio vrisak, bukvalno. Duboko verujem da je instinkt preživljavanja vio upisan u njenu D.N.K, tako da ona nije mogla da ode tiho i svojevoljno. Nas dve smo bile same [tokom njenih poslednjih dana] i bila je veoma duhovita. Nismo skoro uopšte [pričale] jer sam znala kako se oseća kada sam ja u pitanju. Ja sam bila ljubav njenog života, tako da tih poslednjih dana nismo morale da vodimo tako duboke razgovore.Pričinjavali su joj se ljudi koji nisu bili tu. Mislila je da i ja mogu da ih vidim, ali, naravno, ja ih nisam videla. Šalila bih se s njom, "Odoh ja u drugu sobu, a ti bude ovde i ispričaj se sa svojim prijateljima.'"

Nagrade i nominacije 
Erta je dobitnica mnogih nagrada za svoje filmske, televizijske i pozorišne delatnosti. Dobila je svoju zvezdu na Holivudskoj stazi slavnih 1960. godine.

Vidi još 
 Žena-mačka

Reference 

Rođeni 1927.
Umrli 2008.
Američke pjevačice
Američke filmske glumice
Američke televizijske glumice